**Módosult az Óvodai nevelés országos alapprogramja!**

Kihirdetésre került a 77/2025 (IV.15.) Korm.rendelet, mely a 363/2012. (XII. 17.) Korm. rendelet az Óvodai nevelés országos alapprogramját több mindenben módosította. Az említett Kormányrendelet 2025. IV.22-től hatályos. Az **Óvodai nevelés országos alapprogramjának** módosítása komoly intézményi felkészülést kíván, és **három fontos határidő** közeleg:

**Kötelező határidők:**

***2025. augusztus 31.***

* **A helyi pedagógiai program módosítása**:
  + A programot **felül kell vizsgálni és összhangba kell hozni** az új alapprogrammal.
  + Az új iskola-előkészítő tevékenység beemelése kötelező.
  + Más tartalmi elemek is módosultak.
  + **Minden óvoda köteles ezt legitimálni (szülői véleményezés, nevelőtestületi elfogadás, , fenntartói jóváhagyás).**

***2025. szeptember 01.***

* **A módosított, legitimált PP szerinti szakmai munka elkezdése.**

***2025. október 31.***

* **A módosított pedagógiai program feltöltése a KIR közzétételi listába**:
  + Jogszabályi előírás, a nyilvánosság és ellenőrizhetőség miatt.

**Miért fontos a koherencia?**

* Az **intézményi célok, feladatok, elvek** nem maradhatnak általános szinten, hanem **összhangban kell lenniük** az országos alapprogram aktualizált változatával.
* **A tanfelügyelet és szakmai ellenőrzés** során ezt **kiemelten** nézik majd: nem elég a formai módosítás, a tartalmi megfeleltetés is szükséges.

**A 363/2012. (XII. 17.) Korm. rendelet 1.számú melléklete a módosított ONOAP legfontosabb része *„Az óvodai élet megszervezése”* alcím alatt található 6–9. pont:**

1. A gyermekek a tanköteles korukat megelőző nevelési évben a későbbi eredményes iskolai előrehaladáshoz fontos képességeik és készségeik fejlesztése érdekében az óvodai csoportokban naponta összesen 45 perces időkeretben, a feladatra differenciált, a gyermek egyéni terhelhetőségéhez igazodó – amennyiben az infrastrukturális adottságok lehetővé teszik, külön térben szervezett – iskola-előkészítő fejlesztő pedagógiai tevékenységben vesznek részt.
2. A tanköteles korú, de az óvodában nevelkedő gyermekeket a 6. pont alkalmazása során tanköteles korukat megelőző nevelési évben járóknak kell tekinteni.
3. A gyermek fejlődésének nyomon követése a tanköteles kor betöltését megelőző nevelési évtől az iskolai tanulmányok megkezdéséhez szükséges készségek és képességek rögzítésével egészül ki a kötelező dokumentumban az iskola-előkészítő fejlesztő pedagógiai tevékenység tervezése érdekében.
4. A gyermekek fejlődésének vizsgálata céljából a tanköteles kor betöltésekori nevelési évben diagnosztikus mérési rendszer alkalmazható.

Ezen felül még számos tartalmai módosításra is sor került.